அதிக ஒலியுடன் பட்டாசு வெடிப்பதால், செல்லப் பிராணிகள் பயந்து கடுமையான மன அழுத்தத்துக்கு உள்ளாகி, மனதளவில் பாதிக்கப்படுகின்றன. பல செல்லப் பிராணிகள் தீக்காயமும் அடைகின்றன. பட்டாசு வெடிப்பதால், வேதிப்பொருட்கள் நிறைந்த குப்பைகள் உருவாகின்றன. அதில் கிடக்கும் உணவுப் பொருட்களை செல்லப் பிராணிகள் உண்ணும்போது உயிரிழப்பு ஏற்பட்டுவிடுகிறது. அதிக சத்தத்தை கேட்டு பயந்து, செல்லப் பிராணிகள் வெகுதூரம் ஓடி விடுகின்றன. அத்தகைய நேரங்களில் வாகனங்களில் சிக்கியும் உயிரிழக்கின்றன. வெகுதூரம் சென்று விடும் செல்லப் பிராணிகளுக்கு உணவு, குடிநீர், தங்குமிடம் கிடைக்காமல் அவதிக்குள்ளாகின்றன.